Bota Shqiptare (gazetë)

Hasan Kaleshi u lind më 7 mars 1922 në fshatin Sërbicë të Kërçovës wshtw historian, etnograf, shqiptarë.

Biografia
Mësimet e para i mori nga babai Ahmed Kaleshi, i cili ishte një hoxhë me autoritet i asaj ane. Shkollën fillore e kreu në vendlindje, gjashtë klasë në medresenë e madhe "Mbreti Aleksandër" në Shkup dhe dy klasë në shkollën e mesme "Sami Frashëri" në Prishtinë. Më 1951 diplomoi në Degën e Orientalistikës në Beograd, kurse më 1960 përfundoi disertacionin e doktoraturës me titull "Najstariji vakufski dokumenti iz Makedonije na arapskom jeziku" (Dokumentet më të vjetra të vakëfeve të Maqedonisë në gjuhën arabe) në Fakultetin Filozofik në Beograd. Ndonëse kontributi i profesor Hasan Kaleshit shtrihej në fusha të ndryshme e të shumta albanologjike si: gjuhësi, letërsi, etnografi, histori, histori e kulturës etj., ne do të ndalemi vetëm në kontributin e profesor Kaleshit dhënë shkencës së historiografisë shqiptare. Profesor Kaleshi ishte një poliglot i vërtetë. Dihet se ai zotëronte edhe disa gjuhë botërore si: arabishten, turqishten, osmanishten, persishten, italishten, gjermanishten, frëngjishten, anglishten, bullgarishten, serbokroatishten dhe, natyrisht, edhe shqipen

Dr. Hasan Kaleshi vdiq më 19 korrik 1976, në moshën 54-vjeçare, pikërisht atëherë kur iu desh më së shumti shkencës shqiptare e në veçanti historiografisë shqiptare.